2025. február 24.

Best Talent Program a Henkel Magyarország támogatásával  
**Companies for the Future Award 2025**

**A Joint Venture Szövetség (JVSZ) negyedik alkalommal rendezte meg nagyszabású, “Companies for the Future Award” Gálaeseményét, ahol 300 cégvezető részvételével a JVSZ már 7 kategóriában tüntette ki a hazai gazdasági élet kiemelkedő vállalatait.**

A közel 40 éves múltra visszatekintő JVSZ fontos küldetése, hogy tagvállalatai jó gyakorlatainak és tapasztalatainak megosztásával támogassa a hazai vállalkozások fejlődését és szélesebb körben terjessze el a példaértékű vállalati programokat. Az elismeréseket az előző évben kiemelkedő eredményeket elért, valamint a gazdaság jövőjét szem előtt tartó, felelősen és tudatosan működő vállalatok nyerhették el immáron 7 kategóriában.

A nagy sikerre való tekintettel az idei évben az elismerések sorát tovább bővítették. Míg korábban csak a JVSZ tagvállalatai pályázhattak a különdíjakra, idén két különdíj esetében széles körben megnyitották a cégek számára a nevezési lehetőséget. A cél, hogy minél több példaértékű jógyakorlat kerüljön díjazásra és bemutatásra, melyből más vállalatok is inspirálódhatnak.

Az eseményen Dr. Fábián Ágnes, a JVSZ elnöke, a Henkel Magyarország ügyvezető igazgatója büszkén számolt be a Szövetség „Companies for the Future Award” kezdeményezésének fejlődéséről, melyet négy éve a JVSZ elnökségével hagyományteremtő céllal hívtak életre, hogy olyan jövőt álló, jövőt építő vállalatokat és olyan példaértékű programokat mutassanak be, melyből a hazai gazdasági szféra építkezni és fejlődni tud. *„A Szövetség értékteremtő erejét igazolja, hogy az elmúlt évek alatt a díjaink sora egyre nagyobb presztízst ért el, és ma már több mint 300 fővel ünnepeljük a hazai gazdasági élet legkiemelkedőbb vállalatait és jövőt építő programjait.”*

A fődíjak esetében az OPTEN által összeállított szempontrendszer alapján rangsorolták a vállalatokat, a különdíjakra pedig pályázni lehetett. A díjazottak sorrendjéről minden kategória esetében egy, az adott díj elbírálására felkért, magas presztízsű szakmai zsűri döntött.

A Nemzetgazdasági Minisztérium a kezdeményezés mellé állt, és az esemény fővédnökeként Nagy Márton nemzetgazdasági miniszter adta át a példaértékű, pozitív hatást gyakorló nagyvállalatoknak, valamint középvállalatoknak járó rangos elismeréseket.

Az öt különdíj közül a **BEST TALENT PROGRAM** már harmadik éve a **Henkel Magyarország támogatásával** kerül átadásra. A legjobb vállalati tehetséggondozó program a vállalaton belüli tehetséggondozásra, az utánpótlásról való gondoskodásra, az edukáció fejlesztésére, a vezetők támogatására, a szükséges készségek fejlesztésére, a fiatal nemzedékek szakmai felkészítésére létrehozott különdíj kategória.

„Ezzel a díjjal az olyan programok, kezdeményezések elismerése és kiemelése a cél, mellyel a pályázó cégek bemutatják, hogyan valósul meg a tehetségek felkarolása, a karrierút építése és a vezetőfejlesztés, melyek jó gyakorlatként és példaként szolgálhatnak, illetve pozitív hatással lehetnek a munkavállalók megtartására, ezáltal a vállalatok zavartalan működésére és a vállalati célok elérésére. Gratulálunk a nyerteseknek, nagy örömmel adtuk át számukra ezt a különdíjat” – mondta Dr. Fábián Ágnes, a Henkel Magyarország ügyvezető igazgatója.

I. helyezett: Foxconn Csoport - Foxconn Certifikációs Program

II. helyezett: E.ON Hungária Csoport - Fókuszban vagyok!

III. helyezett: SkillX Technologies - SkillX Tehetséggondozó Program – Az   
 Élethosszig Tartó Tanulás és Karrierfejlesztés Új Szintje

A Henkelről

A Henkel márkáival, innovációival és technológiáival világszerte piacvezető az ipari és fogyasztói termékek területén. Az Adhesive Technologies üzletágával a Henkel globális vezető a ragasztók, tömítőanyagok és funkcionális bevonatok piacán. A Consumer Brands üzletága révén a vállalat számos piacon és kategóriában világelső, különösen a mosó- és háztartási tisztítószerek, valamint a hajápolás terén. A cég három legerősebb márkája a Loctite, a Persil és a Schwarzkopf. A 2023-as pénzügyi évben a Henkel több, mint 21,5 milliárd euró árbevételt és mintegy 2,6 milliárd euró korrigált üzemi eredményt ért el. A Henkel elsőbbségi részvényeit a német DAX tőzsdeindexben jegyzik. A Henkelnél a fenntarthatóságnak nagy hagyománya van, a vállalat világos fenntarthatósági stratégiát követ meghatározott célokkal. A Henkelt 1876-ban alapították, és ma világszerte közel 48 000 munkatársa sokszínű csapatot alkot, akiket az erős vállalati kultúra, a közös értékek és a „Pioneers at heart for the good of generations“ vállalati cél köt össze. További információ: www.henkel.com; [www.henkel.hu](http://www.henkel.hu).

**Kapcsolat:**

**Henkel Magyarország Kft.**

Vállalati kommunikáció

Lambert Petra

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)